Diari Oficial de la Generalitat Valenciana


Sumari del DOGV 3487, del 04-05-1999 (1999/2905)

Notificació de la resolució del recurs ordinari número R-495/1998.
------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2905


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-495/1998. [1999/M2905]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a l senyor José A. Pegueroles Mata, carrer de José Ramón Batalla, número 91, tercer, 12462 Vila-real, la resolució del recurs ordinari amb el número de referència interna R-495/1998.
  
Resolució
  
Examinat el recurs ordinari formulat pel senyor José Antonio Pegueroles Mata i la senyora Amparo Gil Castillo en la sol·licitud d'ajudes econòmiques directes, per a l'adquisició d'un habitatge de protecció oficial, en l'expedient de construcció número 12/1E/187/1995/135.
  
Antecedents de fet
  
Primer
  
El senyor José Antonio Pegueroles Mata i la senyora Amparo Gil Castillo, adquirents d'un habitatge de protecció oficial de règim especial mitjançant contracte de compravenda de data 2 de juny de 1997, presentaren en el Servei Territorial d'Arquitectura i Habitatge de Castelló el dia 3 de juny de 1997 la sol·licitud de visat de contracte i finançament qualificat per a l'adquisició de l'habitatge de protecció oficial.
  
Segon
  
A la vista de la documentació aportada, el cap del servei territorial en data 22 de juliol de 1997 dictà resolució de subsidiació, en virtut de la qual concedeix a la part sol·licitant un tipus d'interés inicial del 5%.
  
Tercer
  
En data 18 de març de 1998, la part interessada formalitza sol·licitud de concessió de subvencions del Ministeri de Foment.
  
Quart
  
Prèvia tramitació del procediment establit, i segons l'article 9.b) del Decret 113/1996, de 5 de juny, del Govern Valencià, el cap del servei territorial, en data 29 de setembre de 1998, dicta resolució denegatòria de la concessió de subvencions del Ministeri de Foment, en quedar acreditat que els ingressos familiars ponderats de la part interessada excedeixen de 2,5 vegades el salari mínim interprofessional.
  
Cinqué
  
Contra la citada resolució interposen recurs ordinari en temps i forma, el senyor José Antonio Pegueroles Mata i la senyora Amparo Gil Castillo, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer
  
Aquesta direcció general és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon
  
Allò que s'ha disposat en els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
Segons disposa l'article 9.1.b) del Decret 113/1996, de 5 de juny, del Govern Valencià, és requisit per a l'accés al finançament qualificat per al supòsit d'adquisició d'habitatges de protecció oficial de règim especial, que els ingressos familiars ponderats dels adquirents no excedisquen de 2,5 vegades el salari mínim interprofessonal.
  
Quart
  
El càlcul dels ingressos familiars ponderats s'ha realitzat d'acord amb allò que s'ha establit en l'article 10 del Reial Decret 2.190/1995, de 28 de desembre, i article 14 del Decret 113/1996, de 5 de juny, del Govern Valencià, el qual desplega el citat article 10, i el desplega en la forma i mesura en què el dit l'article 10 l'habilita, per la qual cosa el decret autonòmic no modifica en cap moment ni els requisits substantius ni les condicions de fons establides pel Reial Decret 2.190/1995 referents al càlcul dels ingressos familiars ponderats.
  
Cinqué
  
Segons estableix l'article 9.3, segon paràgraf, del Decret 113/1996, de 5 de juny, del Govern Valencià, per a procedir a la resolució que concedeix les subvencions, s'haurà d'acreditar, en aquest moment, el manteniment de les condicions exigibles respecte al nivell d'ingressos; a partir d'aquesta disposició, l'administració competent ha de procedir a comprovar que, en el moment de reconéixer les subvencions que puguen correspondre a la part interessada, aquesta continua reunint les condicions exigides respecte al nivell d'ingressos per a poder accedir a les subvencions. S'assenyala que no estem davant de l'existència d'un nou requisit, sinó davant de l'acreditació que els requisits exigits per a accedir a les subvencions es continuen mantenint, ja que aquests són necessaris per a accedir al finançament qualificat, i sabem que per finançament qualificat hem d'entendre no solament el préstec qualificat i la subsidiació d'aquest, sinó també les subvencions que puguen correspondre. Aquest és, així mateix, el sentit de l'article 10.1.a) del Reial Decret 2.190/1995, de 28 de desembre, al·legat per la part recurrent, quan es refereix al «...moment en què se sol·licite el reconeixement del finançament qualificat...».
  
Sisé
  
Segons disposa l'article 1 del Decret 113/1996, de 5 de juny, del Govern Valencià, és objecte del citat Decret 113/1996 la gestió i el reconeixement del finançament qualificat establit pel Reial Decret 2.190/1995, de 28 de desembre, per al període 1996/1999. És evident, i més tenint en compte que la Generalitat Valenciana té competència exclusiva en matèria d'habitatge, que el significat de «reconeixement del finançament qualificat» no es refereix a un aspecte formal, sinó, més aviat, tot el contrari, ja que per a reconéixer el dret a la concessió de subvencions s'ha d'examinar minuciosament el fons de l'assumpte, per a comprovar si es reuneixen tots els requisits exigits per la normativa aplicable, que, en el cas que estem tractant, és tant el Reial Decret 2.190/1995, de 28 de desembre, com el Decret 113/1996, de 5 de juny, del Govern Valencià.
  
Seté
  
En el cas que estem tractant, es procedeix a revisar el càlcul dels ingressos familiars ponderats de la part sol·licitant corresponents a l'exercici 1996, que resulta de la dita revisió que els ingressos familiars ponderats efectivament és de 2,65 vegades el salari mínim interprofessional, i, per tant, en superar les 2,5 vegades el salari mínim interprofessional i tractar-se d'un habitatge de protecció oficial de règim especial, la part sol·licitant no té dret cap subvenció.
  
Segons tot el que s'ha exposat anteriorment, i no havent-se aportat per la part recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desesetimar el recurs ordinari formulat pel senyor José Antonio Pegueroles Mata i la senyora Amparo Gil Castillo contra la resolució del Servei Territorial d'Arquitectura i Habitatge de Castelló, de data 29 de setembre de 1998, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime convenient.